Baardskeerdersbos, frightful spiders and church bells ringing at midnight | Road Travel Africa
Tags: art route, Baardskeerdersbos, Cape Agulhas, flower route, Gansbaai, Overberg, Stanford Brusselse parken gaan toe vanwege voorspelde onweer (Brussel) - Het Nieuwsblad
18/06/2019 om 16:54 | Bron: BELGA - Print - Corrigeer Afrikaanse Skoolprojekte: April 2018
Geplaas deur Elderie Claassen om 09:30 1 opmerking:
8 Stappe om jou kind se leesvaardigheid te verbeter.
Kinders moet kan lees en verstaan wat hulle lees, aangesien dit die fondasie van skoolonderrig vorm.
In ons vorige blog artikel “Byna 80% van Suid-Afrikaanse Graad 4 leerlinge kan nie lees nie”, het ons die problematiese geletterdheidskoers in Suid-Afrika bespreek. Ons moedig jou aan om jou kinders te help met lees. Die voordele van lees is oneindig. Jou kinders se toekoms sal afhang van die vlak van geletterdheid wat hul het. Om te lees moet egter nie vir hul voel soos ’n straf nie. Mary McLeod Bethune het gesê: “Die hele wêreld het vir my oopgegaan toe ek geleer het om te lees.”
Hierdie week wil ons 8 stappe deel om jou kind se leesvaardighede te verbeter.
1. Lees elke dag.
Die eerste stap wat jy kan neem om jou kinders se leesvermoëns te verbeter, is om seker te maak hulle lees elke dag. Dit hoef nie vir ure te wees nie, maar ’n goeie 20 - 30 minute sal hul leesvermoëns aansienlik verbeter. Maak lees-tyd deel van hul skedule, byvoorbeeld vroeg in die oggend wanneer daar nog geen afleiding is nie. Andersins, direk na aandete.
2. Wat moet my kinders lees?
Dit is dikwels ’n verwarrende vraag, want ons weet nie aanvanklik op watter lees- en begripsvlak ons kinders is nie. Daarom moet ons alle vorme van literatuur op die proef stel om te sien watter moeilikheidsgraad hulle kan hanteer, wat geniet hulle om te lees en hoe vinnig kan hulle lees. As jou kinders stadige lesers is, begin dan klein, met kort stukke leesmateriaal – soos ’n artikel uit ’n tydskrif, poësie of ’n blog (net soos hierdie). Later kan jy die volume verhoog deur kortverhale en romans.
3. Kies die regte boek.
Die belangrikste aspek van lees is jou kind se belangstelling in die onderwerp. Natuurlik sal hulle nie vroeë Afrikaanse literatuur wil lees as hulle nie in CJ Langenhoven belangstel nie. As hulle egter ’n sportheld het, laat hulle hul biografie lees, of as hulle belangstel in superhero-films, laat hulle die strokiesprente lees. Moenie jou kinders dwing om iets te lees wat hulle nie geniet nie. Maak hul wêreld oop deur hulle al die verskillende soorte boeke te wys wat beskikbaar is. Dit is belangrik om daarop te let dat die korrekte boek versoenbaar moet wees met hul leesvlak en toepaslik is vir hul ouderdom.
4. Vermeerder geleidelik die boeke se moeilikheidsgraad.
Soms wanneer kinders gedwing word om in die klas te lees, word hulle moedeloos omdat die leesstof te moeilik is of hulle nie belangstel in die onderwerp nie en dan te vroeg opgee. Dit is ons werk as ouers om seker te maak dat ons kinders nie agterraak nie. Vra of hulle die voorgeskrewe boeke in die klas kan lees. As hulle nie kan nie, vind boeke wat net effens makliker is. Wanneer jy raaksien, dat hulle meer vertroud is met die leesmateriaal, verhoog dan die pas en moeilikheidsgraad van die boeke.
5. Leer om te stop.
Dit is belangrik om te weet hoe om te lees, maar dit is selfs belangriker om te verstaan wat jy lees. Andersins is dit net ’n string sinnelose woorde. Leer jou kinders wanneer hulle besig is om te lees om elke paar minute te stop om vrae te vra oor wat hulle nou net gelees het. Dit bevorder begrip van die onderwerp en die storielyn. Kinders moet hulself die volgende vrae vra wanneer hulle lees:
• Wat het ek nou net gelees?
• Wat is die belangrikste dinge wat in die vorige hoofstuk gebeur het?
• Het enigiets my verwar?
• Het enigiets my verras?
• Is daar dele wat ek nie verstaan het nie?
6. Kontroleer jou koers per minuut en oefen om dit te verbeter.
Die doel is nie altyd om te sien hoe vinnig jou kind kan lees nie. Soos kinders egter ouer word, moet hul totale woorde per minuut proporsioneel verhoog. Doen in die begin van elke kwartaal ’n maklike lees toets. Neem ’n bladsy van ’n boek of artikel en laat jou kind die bladsy lees (nie hardop nie, want dit neem langer om elke woord ten volle uit te spreek). Stel jou stophorlosie vir een minuut en tel dan die aantal woorde wat jou kind in daardie minuut gelees het. Maak seker dat jy vrae oor die teks vra sodat jy weet dat jou kind nie daaroor gejok het nie. Onthou om boek te hou van die hoeveelheid woorde per minuut deur dit in ’n dagboek of joernaal aan te teken. Volgende kwartaal moet jy die toets herhaal. Kyk met hoeveel jou kind se leesvaardighede verbeter het.
7. Versorg jou oë.
Ons visie is een van ons belangrikste sintuie, daarom moet ons ons oë versorg. Weet of jou kind ’n bril benodig of nie, en dat hul lense of kontaklensvoorskrif op datum is. Maak seker dat hulle in beligte plekke lees en dat hulle genoeg voedingstowwe kry om hul oë gesond te hou. Dit sluit voedsel in wat Omega 3, sink, vitamien C en vitamien E bevat.
8. Die appel val nie te ver van die boom af nie.
Die beste wenk om jou kind te help om beter te lees, is om ’n voorbeeld te wees. Lees jy as ouer genoeg? Jou kinders sal meer geneig wees om te lees as hulle sien jy het altyd boeke op jou bedkassie, of dat jy daarvan hou om na ’n tweedehandse boekverkoping te gaan.
Bevorder ’n liefde vir lees in jou kinders deur vir hulle in die aande te lees. Vra vir hulle om ook vir jou te lees. As jy en jou tiener dieselfde boeke geniet, vorm dan ’n klein boekklub waar jul oor die boek en die karakters praat. Marilyn Jager Adams, ’n spesialis in kognisie en skoolonderrig, het die volgende gesê: “Om hardop te lees saam met jou kinders is bekend as die enkele belangrikste aktiwiteit om die kennis en vaardighede op te bou wat hulle uiteindelik sal benodig om te leer lees. Wys vir jou kind dat deur te lees wêrelde vir hulle sal oopgaan en dat om ’n boek te lees een van die beste maniere is om te gaan verken en op nuwe avonture te gaan.
Laat ons weet wat jy en jou kinders tans lees. Wat is die vlak van hul leesvaardighede huidig, en hoe moedig jy jou kinders aan om te lees? Ons sal graag ander ouers se stories wil hoor.
Etikette: begrip, boeke, geletterdheid, kortverhale, Lees, leesvaardighede, literatuur, poësie, romans, tydskrifte, visie
10 Maniere hoe jy gemotiveerd en vasberade kan bly om hierdie jaar 'n sukses te maak.
Die nuwe kwartaal het begin. Sommige was dalk gedurende die skoolvakansie ’n bietjie onaktief gewees en het ’n bietjie van hul vasberadenheid om hard te werk verloor. Ons het probeer om jou uit te help met nuttige idees om jou brein aktief te hou gedurende die vakansie, maar dit is verstaanbaar om te voel dat jy nie heeltemal gereed is vir jou besige skedule en swaar werkslading nie.
Ons is net vier maande in die jaar in en nou is dit beslis nie die tyd om agter te raak nie. Het jy enige van jou Nuwejaarsvoorneme al bereik? Is jy op koers met jou akademiese prestasie? Is jou produktiwiteit op sy hoogtepunt?
As jy “nee” geantwoord het by enige van die bogenoemde vrae, het jy ’n bietjie motivering nodig. Jy het baie om te doen en daar is nog baie tyd oor om alles te bereik wat jy hierdie jaar beplan het om te doen!
Hier is ons 10 maniere om gemotiveerd en vasberade te bly om hierdie jaar ’n sukses te maak:
Een van die beste maniere om jou motivering te herstel, is om van al die oortollighede ontslae te raak. Begin deur jou rugsak en pennesakkie skoon te maak as jy dit nog nie gedoen het nie. Gooi gebruikte papiere en leë penne weg. As jy voel dat jy ’n splinternuwe begin nodig het sorter jou hele kamer uit, en veral jou lessenaar.
2. Herskryf jou doelwitte.
Hersien die doelwitte wat jy vir hierdie jaar opgestel het. Is dit nog haalbaar en watter plan kan jy maak om jou doelwitte te bereik?
As jy geen doelwitte opgestel het nie, kyk na ons blog artikel wat jou sal verduidelik hoe om doelwitte op te stel en hoe om dit reg te kry. (Blog 1: ‘Hoe om nuwejaarsvoornemens op te stel wat jy werklik kan bereik’).
3. Stel ’n splinternuwe skedule op.
Stel ’n nuwe skedule op wat die tyd en datums van hierdie kwartaal se toetse en buitemuurse aktiwiteite insluit. Beplan jou dae en weet wanneer jou take ingedien moet word, ken die toetsdatums en wanneer daar rugby-, netbal- en hokkiewedstryde is. Lees ons blog oor hoe om ’n skedule op die regte manier op te stel. – Blog 3: ‘Vier wenke wat jou sal help om ’n skedule vir ’n suksesvolle skooljaar op te stel’.
4. Fokus op jou gesondheid.
Wy jouself toe hierdie kwartaal om gesond te bly, veral aangesien die aande koeler is, wil ons nie hê dat jy siek word nie. Handhaaf ’n gebalanseerde lewenstyl wat ’n gebalanseerde dieet en gereelde oefening insluit. As jy meer inligting verlang oor wat ’n gebalanseerde lewenstyl is, lees ons blog “Wat behels ’n gesonde en gebalanseerde leefstyl?” (Blog 10).
5. Kry ’n goeie nagrus in.
Om genoeg slaap in te kry is noodsaaklik vir die groei van kinders en tieners. Dit is veral belangrik die aand voordat die nuwe kwartaal begin. Sit jou klere uit en pak jou skooltas die vorige aand sodat jy nie die volgende oggend gespanne is dat jy laat sal wees nie.
Om jouself te omring met ’n goeie portuurgroep sal jou nie net in ’n goeie bui sit nie, maar jou punte sal ook daardeur verbeter. Dit is algemeen aanvaar deur sielkunde dat ons vriende en mense met wie ons onsself omring ’n impak op ons prestasie het. As jy jouself omring met mense en vriende wat altyd kla, sal jy kort-voor-lank ook begin kla. Die teenoorgestelde is ook waar, as jy jouself omring met positiewe en motiverende mense, sal jy ook gemotiveer word.
7. Ontvlug afleidings.
Jy het moontlik hierdie vakansie baie tyd aan stokperdjies en sosiale media spandeer. Dit is egter nou die tyd om jou prioriteite uiteen te sit vir ’n suksesvolle kwartaal – dit sluit in minder tyd voor die televisie en meer tyd om op jou skoolwerk te fokus.
8. Moenie alles vergeet wat jy tot dusvêr geleer het nie.
Jy het die vorige kwartaal so hard gewerk. Dit sou jammer wees as al die kennis wat jy die afgelope paar maande opgedoen het, vergeet word. Begin om weer deur jou studie-notas van die vorige kwartaal te lees – onthou dat elke onderwerp op die vorige een bou. Dit is belangrik om ’n goeie basis van kennis te handhaaf.
As jy jou vorige toetse terug ontvang – gaan deur jou antwoorde en beoordeel wat jy geskryf het. Verstaan waarom jy foute gemaak het en as jy steeds nie die werk verstaan nie, vra jou onderwyser om dit weer aan jou te verduidelik.
9. Raak opgewonde oor die nuwe kwartaal.
“Optimisme is 'n geluksmagneet. As jy positief bly, sal goeie dinge en goeie mense na jou getrek word.” - Mary Lou Retton. Opgewondenheid en optimisme sal jou nooit misluk nie. As jy opgewonde is om iets nuuts te leer, gaan jy na die klasse toe met ’n positiewe uitkyk en vra vrae omdat jy werklik wil leer en jouself verbeter. Jou brein sal dan begin om die proses van leer en studeer te geniet. As jy jouself leer hoe om optimisties te wees, sal jou punte verbeter, omdat jou verstand glo dit is pret en wil goed doen. Trek goeie dinge, goeie punte en goeie mense in jou lewe nader, bloot deur opgewonde te raak oor die lewe.
10. Streef vir vooruitgang, nie perfeksie nie.
Moenie bekommerd wees om perfek te wees en perfekte punte te kry nie. Die enigste vraag wat jy moet beantwoord is: “Gee jy jou beste poging en doen jy beter as gister?” As jy JA hard en duidelik kan verklaar, dan is jy op die regte pad! Hou aan, jy doen goed. Die res kom met tyd!
Verbind jouself hierdie nuwe kwartaal om jou beste te gee. Hou by jou nuwe skedule en raak opgewonde oor die lewe. “Jou vermoë om jouself te dissiplineer om duidelike doelwitte te stel en daagliks daaraan te werk, sal meer doen om jou sukses te verseker as enige ander enkele faktor.” - Brian Tracy.
Laat weet ons hoe en waaruit jy nuwe motivering vir hierdie kwartaal sal kry?
Etikette: Doelwitte, Gesondheid, herorganiseer, motiverende mense, Motivering, Nuwe Begin, nuwe skool kwartaal, perfeksie, Skedule, Slaap, vordering
10 Bekostigbare, interessante en opvoedkundige aktiwiteite om gedurende die skoolvakansie te doen.
Ons wil hê dat kinders tydens die skoolvakansie moet ontspan, maar ons wil nie hê dat hulle die hele vakansie agter die televisie deurbring nie.
“Rus en selfversorging is so belangrik. As jy tyd neem om jou gees te hervul, kan jy ander met die oorvloed bedien. Jy kan nie uit ’n leë houer bedien nie.” - Eleanor Brownn
Hierdie vakansie wil ons hê dat elke skoolkind goed moet uitrus en tyd neem om te ontspan. Om te rus en te herlaai is een van die sleutelelemente vir jou sukses. Welverdiende rus tydens die vakansie is nodig vir kinders om hul bes te doen wanneer skool weer begin. Ons wil egter nie hê kinders moet verveeld en lui wees nie. Daar is baie opwindende aktiwiteite wat jy kan doen tydens die vakansie wat jou brein skerp sal hou en jou gees herlaai.
Hier is ons lys van 10 bekostigbare, interessante en opvoedkundige aktiwiteite om gedurende die skoolvakansie te doen:
1. Besoek ’n museum.
Die beste manier om meer oor die wêreld te leer, is nie net om daaroor in ’n boek te lees nie. Om na ’n museum te gaan sal jou sintuie stimuleer en jou leer oor hoe ons as mense oor die jare ontwikkel het. Daar is baie fassinerende museums in Suid-Afrika wat jy kan besoek. Interessante Suid-Afrikaanse museums sluit die volgende in:
Die Franschhoek-motormuseum in die Wes-Kaap
Natuurwetenskapmuseum in Durban
Eerste Suid-Afrikaanse Parfuummuseum in Kaapstad
Suid-Afrikaanse Nasionale Museum van Militêre Geskiedenis in Johannesburg, Gauteng
2. Spandeer tyd saam met diere.
Besoek ’n dieretuin, akwarium, voëlpark of ’n natuurreservaat. Daar is baie reservate en voëlparke regoor die land. Om een te besoek is ’n goeie manier om te leer oor diere waarvan jy nie vroeër geweet het nie. As jy ’n kamera of slimfoon het, neem foto’s van hierdie diere en vertel aan jou vriende wat jy geleer het.
3. Maak ’n bietjie geld.
’n Bietjie ekstra sakgeld is vir enige skoolkind altyd ’n goeie ding! Jy kan dit gebruik om jouself te bederf op dae wanneer jy ’n hupstoot nodig het. Leer byvoorbeeld om koekies te bak of iets met jou hande te maak. Neem jou produk en vertoon dit aan vriende en bure en verkoop dan jou produk. Wie weet, kan jy ’n gesiene besigheidseienaar word.
4. Verken die buiteruim.
Het jy al ooit gewonder oor die sterre en planete? Ons leef in ’n groot heelal en kennis van ons wêreld vereis kennis van ons planete. Die Wits Planetarium sal jou alles leer oor die sterre in ’n kort en vermaaklike vertoning. Besoek hul webwerf vir meer inligting en om jou kaartjies te bespreek.
5. Bevry jou innerlike kunstenaar.
Herlaai na ’n lang skool termyn deur interaksie te hê met kunswerke en kunstenaars. Kuns kan jou emosioneel roer, jou inlig en inspireer om selfs kreatief te wees. Ons land is gevul met kunsgalerye en daar is baie uitstallings wat elke week plaasvind. Wees op die uitkyk vir ’n kunsuitstalling naby jou.
6. Leer meer oor ’n industrie.
Is jy geïnteresseerd in ingenieurswese, ontwerp of boerdery? Daar is baie maatskappye wat besoekersentrums geskep het waar jy presies kan sien hoe die maatskappy of fabriek werk. Byvoorbeeld: Clover, suiwelprodukte en sapvervaardiger, het in 2017 hul besoekersentrum geopen. Dit stel mense van alle ouderdomme in staat om te sien hoe die suiwelbedryf werk. Jy kan hier ’n bespreking maak.
7. Leen ’n helpende hand.
Daar is nooit genoeg vrywilligers nie! As jy hierdie vakansie by jou plaaslike DBV of ouetehuis gaan inloer sal jy verbaas wees oor wat jy kan leer. By die DBV kan jy honde en katte bad, hul slaapareas skoon maak en met hondjies en katjies speel. In ’n ouetehuis kan jy stories aan bejaardes lees en tyd spandeer om hulle te leer ken. Jy kan eenvoudig na stories van hul jeug luister of om vir jul kos te bedien. Enige hulp word altyd waardeer.
8. Speel ’n speletjie.
Arkade Speletjies of ’n spel putt-putt is altyd pret. Toegangsfooie vir die meeste van hierdie speletjies is nie te duur nie en jy sal jou vriende kan uitdaag vir die hoogste telling. Arkade Speletjies en putt-putt is goeie maniere om jou hand-oog-koördinasie te beoefen, stres te verlig en dit is ook pret om iets te doen wat jy nie elke dag doen nie!
9. Leer oor jou familie.
Gedurende die skoolkwartaal is ons geneig om die mense wat ons die meeste liefhet af te skeep – ons familie. Maak hierdie vakansie die tyd wanneer jy jou gesin weer leer ken. Stel ’n stamboom op, vra uit oor die oorsprong van jou bloedlyn en wie jou groot-grootouers is. Vra jou ouers of soek deur die internet om uit te vind wat jou familiewapen is en watter land jou voorouers oorspronklik vandaan gekom het. Dit is ’n goeie familietyd met jou broers en susters, ouers en grootouers.
10. Plant jou eie kulinêre tuin.
’n Goeie manier om jou vakansie te optimaliseer sonder om ’n stoelpatat te word, is om jou eie groente- of kruietuin te plant. Dit is ’n heerlike manier om tyd buite te spandeer sonder om jou huis te verlaat. Daar is baie maniere om ’n kulinêre tuin te skep. Die beste nuus is dat jy nie eers ’n groot agterplaas nodig het nie. Jy kan eenvoudig met ’n paar sade in ’n pot begin. Leer meer oor verskillende plantspesies, hoe jy dit kan gebruik of voorberei in jou etes en hoe dit jou eie kombuis kan aanvul. Dit is ’n prettige aktiwiteit vir die hele gesin. Volgende keer as jy moet uitgaan om tamaties te kry kan jy eenvoudig net in jou tuin loop en dit self pluk.
Kyk na jouself hierdie vakansie, neem deel aan aktiwiteite wat jy nog nie vantevore aan gedink het nie en vul jou siel met verrykende en opwindende avonture. Laat weet ons as jy enige van hierdie 10 aktiwiteite probeer het en of jy dit geniet het.
Etikette: buiteruim, diere, dieretuin, goedkoop, groente tuin, herlaai, interessant, museum, rus, sakgeld, skoolvakansies, speletjies, stamboom